Цхьанна а Европерчу пачхьалкхехь нохчий декъа а болуш террорхойн тIелатар я эккхийтар хилла дац. ХIетте а кху деношкахь хаамийн гIирсашкахула баьржина Германехь терроран акташ яр кхерам бу Нохчийчуьрчу джихадхоша бохучу хьесапехь. Цу хаамийн бахьана немцойн Конституци ларъяран хьукматан куьйгалхочо Маасен ХIанс-Георга шен тIаьхьарчу пресс-конференцехь дина дIахьедарш ду.